­­­­­­­

**adatvédelmi tájékoztató**

**általános tájékztató**

[1. BEVEZETÉS 2](#_Toc53839117)

[2. ADATKEZELŐ ADATAI 3](#_Toc53839118)

[3. AZ ADATKEZELÉSHEZ KAPCSOLÓDÓ FOGALMAK, ELVEI, ILLETVE A VONATKOZÓ JOGSZABÁLYOK 4](#_Toc53839119)

[4. AZ ÖN JOGAI 7](#_Toc53839123)

[5. ADATBIZTONSÁG 10](#_Toc53839134)

[6. A SZEMÉLYES ADATOK CÍMZETTJEI 11](#_Toc53839135)

[7. AZ ADATKEZELÉS JOGSZERŰSÉGE 12](#_Toc53839136)

[8. ADATVÉDELMI INCIDENS 16](#_Toc53839145)

[9. JOGORVOSLATI TÁJÉKOZATATÁS 17](#_Toc53839146)

[10. ZÁRÓ RENDELKEZÉSEK 18](#_Toc53839147)

# BEVEZETÉS

A Veszprém Handball Zrt. (a továbbiakban: Adatkezelő) a Sporttörvény (2004. évi I. törvény) hatálya alá tartozó sportszervezet, melynek elsődleges célja a sportolók versenyeztetése és a csapat eredményes szereplésének biztosítása hazai és külföldi sporteseményeken.

Az Adatkezelő tevékenysége során szükségszerűen kezel adatokat, azonban fokozottan ügyel a személyes adatok védelmére, a kötelező jogi rendelkezések betartására, a biztonságos és tisztességes adatkezelésre.

Adatkezelő tájékoztatja a természetes személyeket az adatkezelés elveiről, folyamatáról és garanciáiról. Adatkezelő elismeri a természetes személyek azon jogát, hogy saját személyes adataik felett maguk rendelkezzenek. Ugyanakkor felhívja a figyelmet, hogy a személyes adatok védelméhez való jog nem abszolút jog, azt az arányosság elvével összhangban kell figyelembe venni és egyensúlyba állítani más alapvető jogokkal.

Adatkezelő az egyes érintetti csoportok és adatkezelési tevékenységek vonatkozásban külön adatvédelmi tájékoztatókat tesz közzé. Az egyes tájékoztatókban használt fogalmak, alapelvek és általános információkat részletesen jelen Általános Adatvédelmi Tájékoztató tartalmazza.

Kérjük, amennyiben bármely adatvédelmi tájékoztatóval kapcsolatosan bővebb információra lenne szüksége, olvassa el az általános tájékoztatót, vagy vegye fel a kapcsolatot az Adatkezelő munkatársaival bármely elérhetőségén.

# ADATKEZELŐ ADATAI

* Név: Veszprém Handball Zrt.
* Székhely: 8200 Veszprém, Külső-Kádártai út 5
* Cégjegyzékszám: 19-10-500280
* Adószám: 24118716-2-19
* Weblap: <http://handballveszprem.hu/>

<https://telekomveszprem.hu/hu/adatvedelmi-tajekoztato>

* Kapcsolattartás: Schöffer Alíz adatvédelmi referens
* Telefon: +36 30 497 2721
* E-mail: adatvedelem@veszpremhandball.hu

# AZ ADATKEZELÉSHEZ KAPCSOLÓDÓ FOGALMAK, ELVEI, ILLETVE A VONATKOZÓ JOGSZABÁLYOK

## **Fogalmak**

A tájékoztatóban használt fogalmak elsősorban a GDPR (az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) – a továbbiakban Rendelet) alapján kerültek meghatározásra az alábbiak szerint:

* Érintett: minden olyan természetes személy, aki valamely személyes adata alapján közvetlenül, vagy közvetve azonosíthatóvá válik, és akivel kapcsolatban Adatkezelő adatkezelést végez. Érintettnek minősül pl.: sportoló, törvényes képviselő, munkavállaló
* személyes adat: az Érintettre vonatkozó bármely adat vagy információ, mely az Érintettel kapcsolatba hozható, vagy az Érintettet azonosíthatóvá teszi (pl.: név, telefonszám, online azonosító, helymeghatározó adat, arckép, hang, stb.…) [Rendelet 4. cikk 1.] A személyes adat az adatkezelés során mindaddig megőrzi e minőségét, amíg kapcsolata az Érintettel – az Adatkezelő által birtokolt információk és technikai feltételek segítségével – helyreállítható
* adatvédelem: a személyes adatok jogszerű kezelését, az érintett személyek védelmét biztosító alapelvek, szabályok, eljárások, adatkezelési eszközök és módszerek összessége
* adatbiztonság: az adatok jogosulatlan megszerzése, módosítása és megsemmisítése elleni műszaki és szervezési megoldások rendszere
* adatkezelés: bármely, személyes adatokon Adatkezelő vagy Adatfeldolgozó által végzett tevékenység. Az adatkezelés történhet automatizált vagy nem automatizált módon (pl.: gyűjtés, rögzítés, rendszerezés, tárolás, felhasználás, továbbítás, megsemmisítés, stb.…) [Rendelet 4. cikk. 2.]
* Adatkezelő: a jelen tájékoztató 2. pontjában meghatározott jogi személy, mely az adatok kezelésének célját, módját, eszközeit meghatározza és végrehajtja, vagy az adatfeldolgozóval végrehajttatja
* Adatfeldolgozó: az a természetes vagy jogi személy, szerv, mely az Adatkezelő nevében és felhatalmazása alapján adatokat kezel. Jelen adatvédelmi tájékoztató rendelkezései Adatfeldolgozóra is vonatkoznak
* harmadik fél: az a természetes vagy jogi személy, mely nem azonos az Érintettel, az Adatkezelővel, az Adatfeldolgozóval, a közös adatkezelővel, illetve az Adatfeldolgozó és Adatkezelő közvetlen irányítása alatt álló, adatok kezelésére felhatalmazott személlyel. [Rendelet 4. cikk 10.]
* sporttevékenység: a meghatározott szabályok szerint, a szabadidő eltöltéseként kötetlenül vagy szervezett formában, illetve versenyszerűen végzett testedzés vagy szellemi sportágban kifejtett tevékenység, amely a fizikai erőnlét és a szellemi teljesítőképesség megtartását, fejlesztését szolgálja [Sporttörvény 1. § (2) bekezdés]
* sportoló: az a természetes személy, aki sporttevékenységet végez [Sporttörvény 1.§ (1) bekezdés]
* versenyző: az a természetes személy, aki a sportszövetség által kiírt, szervezett vagy engedélyezett versenyeken, vagy versenyrendszerben vesz részt; a versenyző vagy amatőr vagy hivatásos sportoló [Sporttörvény 1.§ (3) bekezdés]
* kiskorú: az a természetes személy, aki a tizennyolcadik életévét nem töltötte be. [Ptk. 2:10. §]
* sportszakember: az a természetes személy, aki a sportoló felkészítésével és versenyeztetésével, vagy egyébként a sportoló sporttevékenysége gyakorlásának biztosításával kapcsolatban - közvetlenül vagy közvetett módon - munkaviszony vagy munkavégzésre irányuló egyéb jogviszony alapján sportszakmai tevékenységet végez [Sporttörvény 11/A. § (1) bekezdés]
* címzett: az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak [Rendelet 4. cikk. 9.]
* egészségügyi személyes adat: egy természetes személy testi vagy szellemi egészségi állapotára vonatkozó személyes adat, ideértve a természetes személy számára nyújtott egészségügyi szolgáltatásokra vonatkozó olyan adatot is, amely információt hordoz a természetes személy egészségi állapotáról; [lnfotv. 3.§ (3) c)] ezek közé tartoznak az érintett egészségi állapotára vonatkozó olyan adatok, amelyek információt hordoznak az érintett múltbeli, jelenlegi vagy jövőbeli testi vagy pszichikai egészségi állapotáról [Rendelet 4. cikk]. Ide tartoznak az alábbiak: a természetes személyre vonatkozó olyan személyes adatok, amelyeket az egyénnek a 2011/24/EU európai parlamenti és tanácsi irányelvben említett egészségügyi szolgáltatások céljából történő nyilvántartásba vétel, vagy ilyen szolgáltatások nyújtása során gyűjtöttek, a természetes személy egészségügyi célokból történő egyéni azonosítása érdekében hozzá rendelt szám, jel vagy adat, valamely testrész vagy a testet alkotó anyag – beleértve a genetikai adatokat és a biológiai mintákat is – teszteléséből vagy vizsgálatából származó információk, és bármilyen, például az érintett betegségével, fogyatékosságával, betegségkockázatával, kórtörténetével, klinikai kezelésével vagy fiziológiai vagy orvosbiológiai állapotával kapcsolatos információ, függetlenül annak forrásától, amely lehet például orvos vagy egyéb egészségügyi dolgozó, kórház, orvostechnikai eszköz vagy in vitro diagnosztikai teszt. [Rendelet Preambulum (35) bekezdés]
* különleges személyes adat: a faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok [Rendelet 9. cikk (1) bekezdés]
* az érintett hozzájárulása: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez [Rendelet 4. cikk]
* adatvédelmi incidens: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi [Rendelet 4. cikk]
* érdekmérlegelési teszt: a jogos érdek, mint adatkezelési jogalap meglétét alátámasztó, az Adatkezelő jogos érdekeinek érvényesítéséhez szükséges, az Adatkezelő és az érintett jogos érdekeinek összehasonlításán alapuló teszt, melynek eredménye meghatározza, hogy az Adatkezelő jogos érdeke alkalmazható-e az adatkezelés jogalapjaként
* sportrendezvény: sportszervezet vagy sportszövetség által versenyrendszerben vagy azon kívül, résztvevők jelenlétében megtartott verseny, mérkőzés. A sportesemény sportrendezvénynek minősül [Sporttörvény 77. § u) pont]

## **Alapelvek**

Adatkezelő a személyes adatok során az adatkezelés alábbi alapelveivel összhangban jár el:

* jogszerűség: A személyes adatok kezelése során az Adatkezelőnek, az Adatfeldolgozónak, illetve közvetlen irányításuk alatt álló, adatkezelésre felhatalmazott személyeknek meg kell felelniük a mindenkor hatályos európai uniós és hazai jogszabályoknak.
* tisztességes eljárás: Az adatkezelés során Adatkezelőnek a jogszabályokat és alapelveket tiszteletben tartva, korrekt módon kell eljárnia.
* átláthatóság: A személyes adatok kezelését az Érintettek számára átlátható, megismerhető módon kell elvégezni.
* célhoz kötöttség: A személyes adatok bármilyen kezelése kizárólag meghatározott, egyértelmű és jogszerű célból történhet. Jelen tájékoztató meghatározza az Adatkezelő által kezelt adatok adatkezelési célját az adatok felvételétől kezdődően azok megsemmisítéséig. [Rendelet 5. cikk. (1) bekezdés b)]
* adattakarékosság: Az adatkezelést – a célhoz kötöttség elve alapján – kizárólag a releváns és szükséges adatokra kell korlátozni. [Rendelet 5. cikk. (1) bekezdés c)]
* arányosság: Adatkezelő a természetes személyek információs önrendelkezéshez való jogát kizárólag egy másik jog érdekében, a szükséges mértékben korlátozhatja. Az arányosság elvének megvalósulását a konkrét esetekben pontosan dokumentálni kell az adatkezelés jogszerűségének alátámasztására. [Rendelet 6. cikk. (1) bekezdés f)]
* pontosság: Az adatkezelés során – az adatkezelés elveit figyelembe véve – törekedni kell a pontatlan adatok helyesbítésére vagy törlésére. [Rendelet 5. cikk. (1) bekezdés d)]
* elszámoltathatóság: Adatkezelő felelős a jogszabályokban és jelen tájékoztatóban foglaltak betartásáért és betartatásáért. Adatkezelő úgy alakítja ki adatkezelési folyamatait, hogy az adatkezelési elveknek és szabályoknak való megfelelősége igazolható legyen. [Rendelet 5. cikk. (2) bekezdés]
* privacy-by-design: Adatkezelő adatkezelési folyamatai kialakítása során figyelemmel van az adatbiztonság és adatkezelés elveire, melyek megvalósulását a folyamatba épített elemekkel kívánja biztosítani.

Az adatkezelés elveiről bővebb információkat talál a 2016/679 EK Rendelet (a továbbiakban Rendelet) 5. cikkében, valamint a 2011. évi CXII törvény az információs önrendelkezési jogról és az infoszabadságról szóló törvényben.

## **Jogszabályok**

Adatkezelő az általa kezelt személyes adatokat minden esetben a hatályos magyar és európai jogszabályoknak, valamint adatkezelési elveknek eleget téve kezeli, és biztosítja azokat a garanciális feltételeket, amelyek a biztonságos adatkezeléshez szükségesek. Az adatkezelési folyamatok – különösen, de nem kizárólagosan – a következő jogszabályok alapján kerültek kialakításra:

* 2016/679/EU Rendelet (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK Rendelet hatályon kívül helyezéséről (továbbiakban Rendelet)
* Magyarország Alaptörvénye
* 2004. évi I. törvény a sportról (Sporttörvény)
* 2013. évi V. törvény – a Polgári Törvénykönyvről (Ptk.)
* 2011. évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról (Civiltv.)
* 2011. évi CXII törvény az információs önrendelkezési jogról és az infoszabadságról (Infotv.)
* 2001. évi CVIII. tv. az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről
* 2008. évi XLVIII. tv. a gazdasági reklámtevékenység alapvető feltételeiről és egyes korlátairól
* 1997. évi CLV. törvény a fogyasztóvédelemről (Fgytv.)
* 2000. évi C. törvény a számvitelről (Számviteli tv.)
* 2012. évi I. törvény a munka törvénykönyvéről (Mt.)
* 1995. évi CXVII. törvény a személyi jövedelemadóról (Szja.)
* 33/1998. (VI. 24.) NM rendelet az egészségügyi adatok körében a munkaköri, szakmai, illetve személyi higiénés alkalmasság orvosi vizsgálatáról és véleményezéséről (Alkalmassági r.)
* 2019. évi CXXII. törvény a társadalombiztosítás ellátásaira jogosultakról, valamint ezen ellátások fedezetéről (Tbj.)
* 2017. évi CL. törvény az adózás rendjéről (Art.)
* 1997. évi LXXXI. törvény a társadalombiztosítási nyugellátásról (Tny.)
* 1993. évi XCIII. törvény a munkavédelemről (Munkavédelmi tv.)
* 2011. évi CXCI. törvény a megváltozott munkaképességű személyek ellátásairól és egyes törvények módosításáról (Mmtv.)
* 1996. évi XX. törvény a személyazonosító jel helyébe lépő azonosítási módokról és az azonosító kódok használatáról
* 2005. évi LXXXVIII. törvény a közérdekű önkéntes tevékenységről (Köt.)
* 2007. évi CXXVII. törvény az általános forgalmi adóról (Áfa tv.)
* 54/2004. (III. 31.) Korm. rendelet a sportrendezvények biztonságáról
* 1994. évi XXXIV. törvény a rendőrségről
* 39/2004. (II.12.) Korm. rendelet a sportfegyelmi felelősségről,
* 54/2004. (III. 31.) Korm. rendelet a sportrendezvények biztonságáról,
* 215/2004 (VII. 13.) Korm. rendelet a sportorvoslás szabályairól és a sportegészségügyi hálózatról,
* 43/2011 (III. 23.) Korm. rendelet a doppingellenes tevékenység szabályairól,
* 157/2004 (V. 18.) Korm. rendelet a sport területén képesítéshez kötött tevékenységek gyakorlásához szükséges képesítések jegyzékéről

# AZ ÖN JOGAI

Ön kéréseivel, kérdéseivel, panaszaival, Adatkezelő magatartására vonatkozó észrevételével fordulhat közvetlenül Adatkezelő képviselőjéhez a 2. pontban foglalt elérhetőségeken

Ön az adatkezeléssel kapcsolatos jogait Adatkezelőhöz intézett kérelem útján gyakorolhatja. Adatkezelő bármely elérhetőségén történő megkeresésre haladéktalanul, de legkésőbb 30 napon belül válaszol. Adatkezelő a kérelmek elbírálása során az adatkezelés jogalapjára tekintettel hozza meg döntését. Ön az alábbiak szerint jogosult fenti jogaival élni:

|  |  |  |  |  |
| --- | --- | --- | --- | --- |
|  | Hozzájárulás | Szerződés teljesítése | Jogi kötelezettség | Jogos érdek |
| tájékoztatást kérése | 🗹 | 🗹 | 🗹 | 🗹 |
| kijavítás kérése | 🗹 | 🗹 | 🗹 | 🗹 |
| korlátozás | 🗹 | 🗹 | 🗹 | 🗹 |
| törlés | 🗹 | 🗹 |  | 🗹 |
| tiltakozás |  |  |  | 🗹 |
| adathordozhatóság | 🗹 |  |  |  |
| hozzájárulás visszavonása | 🗹 |  |  |  |
| panasztételi jog | 🗹 | 🗹 | 🗹 | 🗹 |
| jogorvoslati jog | 🗹 | 🗹 | 🗹 | 🗹 |

Kérjük, hogy lehetőség szerint elektronikus formában vegye fel velünk a kapcsolatot. Tájékoztatjuk, hogy Adatkezelő lehetőség szerint elektronikus formában válaszolja meg az adatvédelmi kérelmeket, kivéve, ha Érintett a kapcsolattartás más módját kifejezetten kéri, vagy Adatkezelő nem ismeri Érintett elektronikus elérhetőségét.

Tájékoztatjuk, hogy amennyiben az adatok kiadásának kérelme aránytalan többletköltséget jelent Adatkezelő részére (pl.: a választott formátum miatt) Adatkezelő jogosult az adatok kiadásával kapcsolatos költségeket Érintettnek felszámítani. Adatkezelő az esetlegesen felmerült költségekről előzetesen tájékoztatja Érintettet.

Tájékoztatjuk, hogy a 18 éven aluli személyek nevében törvényes képviselőjük jogosult eljárni.

### Előzetes tájékozódáshoz való jog és a hozzáférés joga:

Ön – már az adatkezelés megkezdését megelőzően – jogosult előzetes tájékoztatást kapni az adatkezeléssel összefüggő tényekről és eseményekről, melyet Adatkezelő jelen tájékoztató tartalmával – és egyéb tájékoztató dokumentumokkal biztosít. Ön jogosult továbbá arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a Rendeletben meghatározott kapcsolódó információkhoz hozzáférést kapjon. Részletesebb tájékoztatást a Rendelet 13-14. cikke tartalmaz.

### A helyesbítéshez való jog

A pontosság alapelve alapján Ön jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Kérem, hogy kérelmében jelölje meg az Önre vonatkozó helyes adatokat. A javítás tényéről tájékoztatjuk Önt. Részletesebb tájékoztatást a Rendelet 16. cikke tartalmaz**.**

### A törléshez való jog („az elfeledtetéshez való jog”)

Ön jogosult arra, hogy kérésére az Adatkezelő törölje az Önre vonatkozó személyes adatokat, ha a Rendelet 17. cikkében meghatározott feltételek valamelyike fennáll:

Az adatok kezelésére már nincs szükség abból a célból, amelyből gyűjtötték.

Az Érintett visszavonta a hozzájárulását, és az Adatkezelő nem rendelkezik más jogalappal az adatkezelésre.

Az Érintett tiltakozik az adatkezelés ellen, és annak nincs olyan indoka, mely elsőbbséget élvez az Érintett joggyakorlásával szemben.

Az adatkezelés jogellenesen történt.

Jogszabály írja elő az adatok törlését.

Részletesebb tájékoztatást a Rendelet 17. cikke tartalmaz.

### Az adatkezelés korlátozásához való jog

Ön jogosult arra, hogy kérésére az Adatkezelő korlátozza az adatkezelést az alábbi esetekben:

* + - * + Vitatja az adatok pontosságát – a személyes adatok pontosságának ellenőrzéséig.
				+ Jogellenes adatkezelés esetén, amennyiben az Érintett ellenzi a törlést, azonban kéri azok korlátozását.
				+ Az adatkezelés célja megszűnt, azonban az Érintett igényli azokat jogi igény érvényesítése vagy védelme érdekében.
				+ Amennyiben az adatkezelés jogalapja az Adatkezelő jogos érdeke, azonban Érintett tiltakozik az adatkezelés ellen, úgy korlátozni kell az adatkezelést annak megállapításáig, hogy mely érdek élvez elsőbbséget.

Részletesebb tájékoztatást a Rendelet 18. cikke tartalmaz.

### Az adathordozhatósághoz való jog

Amennyiben az adatkezelés az Ön hozzájárulásán, vagy szerződés teljesítésén alapul, és az adatkezelés automatizált módon történik, úgy Ön jogosult, hogy az Önre vonatkozó, személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik Adatkezelőnek továbbítsa. Részletesebb tájékoztatást a Rendelet 20. cikke tartalmaz.

### A tiltakozáshoz való jog

Ön jogosult arra, hogy bármikor tiltakozzon személyes adatainak jogos érdekből (Rendelet 6. cikk (1) bekezdés f) pont), vagy közvetlen üzletszerzés érdekében történő kezelése ellen. Az Adatkezelő tiltakozás esetén kizárólag akkor jogosult a további adatkezelésre, amennyiben igazolja, hogy az adatkezelést kényszerítő erejű jogos okok indokolják, melyek megelőzik az Érintett jogait, vagy az adatkezelés jogi igény előterjesztéséhez, érvényesítéséhez szükséges. Amennyiben az adatkezelés közvetlen üzletszerzés céljából történik, úgy az Érintett tiltakozását követően ezen okból továbbiakban nem végezhető adatkezelés. Részletesebb tájékoztatást a Rendelet 21. cikke tartalmaz.

### Panasztételi jog

Ön jogosult arra, hogy az adatkezeléssel kapcsolatban panasszal éljen elsősorban az Adatkezelő és képviselője felé, másodsorban a – tartózkodási helye, a munkahelye, vagy a feltételezett jogsértés helye szerinti tagállam – felügyeleti hatóság felé.

A felügyeleti hatóság elérhetőségei:

* Név: Nemzeti Adatvédelmi és Információszabadság Hatóság
* cím: 1055 Budapest, Falk Miksa utca 9-11.
* Telefon: +36 (1) 391-1400
* Fax: +36 (1) 391-1410
* E-mail: ugyfelszolgalat@naih.hu
* URL http://naih.hu

### Jogorvoslati jog

Ön jogosult a bírósági jogorvoslatra a felügyeleti hatóság rá vonatkozó, kötelező erejű döntésével szemben, illetve amennyiben a felügyeleti hatóság panaszával nem foglalkozott, vagy a panasszal kapcsolatos eljárásról nem kapott 3 hónapon belül tájékoztatást. A jogorvoslati jogát az Érintett az illetékes törvényszék előtt gyakorolhatja.

Részletesebb tájékoztatást a Rendelet 78. cikke tartalmaz

Az Érintett jogosult továbbá hatékony bírósági jogorvoslatra az Adatkezelővel, illetve az Adatfeldolgozóval szemben, amennyiben megítélése szerint személyes adatait nem a Rendelet szabályai szerint kezelték. A jogorvoslati jogát az Érintett az illetékes törvényszék előtt gyakorolhatja. Részletesebb tájékoztatást a Rendelet 79. cikke tartalmaz

### Tájékoztatáshoz való jog gyermekek és gondnokság alatt álló személyek esetén

A tájékoztatáshoz való jog a gyermekeket és a gondnokság alatt álló személyeket is megilleti. Adatkezelő a törvényes képviselő, illetve gondnok tájékoztatásával tesz eleget ezen kötelezettségének azzal, hogy törvényes képviselő, illetve gondnok köteles vállalni a gyermek vagy gondnokolt tájékoztatását a belátási képességének megfelelő módon. Amennyiben a gyermek életkora és érettsége lehetővé teszi, a gyermek vagy a törvényes képviselő kifejezett kérésére Adatkezelő biztosítja a gyermek részére a rövid, szóbeli tájékoztatást is az adatai kezelésével kapcsolatban.

### Hozzájárulás visszavonásához való jog

Ön hozzájárulását bármikor, indokolás nélkül visszavonhatja, azonban a hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

# ADATBIZTONSÁG

Adatkezelő a „privacy-by-design”, azaz az alapértelmezett és beépített adatvédelem alapelve szerint egész adatvédelmi folyamatának kialakítása során figyelemmel van az adatbiztonság követelményére.

Adatkezelő célja, hogy az adatkezelési kockázatok csökkentése érdekében a személyes adatok kezelését a minimálisra csökkentse. Adatkezelő a kezelt személyes adatokat átlátható és ellenőrizhető módon kezeli az adatvédelmi incidensek azonnali észlelése céljából.

A Sportörvény. 3. § (9) bekezdése alapján az Adatkezelő köteles gondoskodni a versenyengedélyben feltüntetett, valamint az annak kiállításához felhasznált személyes adatoknak az adatkezelésre vonatkozó jogszabályok szerinti kezeléséről.

Adatkezelő adatbiztonsági feladatkörében

* technikai és szervezési intézkedéseket tesz az elektronikusan tárolt adatok biztosítása tekintetében
* biztosítja a jogszabály által megkövetelt adatbiztonsági szabályok érvényesülését
* biztosítja az adatvédelmi, illetve titokvédelmi szabályok érvényesülését
* megakadályozza az adatokhoz való jogosulatlan hozzáférést
* megteszi a szükséges intézkedéseket az adatok sérülésének megelőzése érdekében
* elősegíti az adatkezelési tudatosságot munkavállalói tekintetében az adatbiztonság biztosítása céljából
* biztosítja a papír alapon tárolt adatok fizikai védelmét
* biztosítja az elektronikusan tárolt adatokhoz használt eszközök fizikai védelmét
* biztosítja az elektronikusan tárolt adatok jelszavas védelmét
* gondoskodik az adatok rendszeres biztonsági mentéséről
* biztosítja, hogy az adatokhoz való hozzáférés kizárólag az arra jogosultak számára legyen engedélyezett

Adatkezelő napi rendszerességgel biztonsági mentést készít elektronikusan tárolt adatairól. A biztonsági mentések tárolásáról Adatkezelő saját szerverén gondoskodik. A biztonsági mentések tárolásának időtartama: legfeljebb 1 év

A biztonsági mentésekre vonatkozó adatkezelés jogalapja: az Adatkezelő jogos érdeke, hogy a Rendelet követelményeinek megfeleljen és biztosítsa a tevékenysége során keletkezett adatok folyamatos és zavartalan rendelkezésre állását. Adatkezelő jelentős mennyiségű adatot kezel, amely adatok biztonságos megőrzéséhez és eseteges sérülésük esetén helyreállításához jelentős közérdek fűződik.

Az adatkezelés célja: az adatbiztonság növelése, Adatkezelő működésével kapcsolatos dokumentumok megőrzése és esetleges adatbiztonsági probléma esetén helyreállítása, a munkafolyamatok folytonosságának biztosítása.

# A SZEMÉLYES ADATOK CÍMZETTJEI

Az adatok megismerésére jogosultak Adatkezelő munkatársai, megbízási jogviszonyban foglalkoztatott edzői és egyéb segítői, az Adatkezelő vezetői.

Adatkezelő adattovábbítást végez más Adatkezelők felé. A konkrét adattovábbításról az egyes tájékoztatók tartalmaznak részletes információt.

Az adattovábbítás tipikus esetei például: Nemzeti Sportinformációs rendszer részére történő adattovábbítás, pályázatok esetén a pályázat kiírója részére történő adattovábbítás, munkavállalók adataival kapcsolatban hatóság részére történő adattovábbítás, stb.

Adatkezelő adatokat továbbít a Sporttörvény rendelkezései szerint a sportági szövetség részére. Az adattovábbítás címzettjei a következő sportszövetségek lehetnek:

|  |  |
| --- | --- |
| **Sportági szövetség neve** | **Sportági szövetség elérhetőség** |
| Magyar Kézilabda Szövetség | http://mksz.hu/ |
| Európai Kézilabda Szövetség | https://www.eurohandball.com/ |
| South East Handball Association (SEHA) - Liga | http://www.seha-liga.com/ |
| International Handball Federation | https://www.ihf.info/ |

Adatkezelő főszabály szerint nem továbbít adatot harmadik országba. Amennyiben eseti jelleggel ilyen adattovábbításra sor kerül, Adatkezelő kiemelt figyelmet fordít érintettek tájékoztatására és – szükség esetén – hozzájárulásuk dokumentálására.

Adatkezelő főként saját munkatársai segítségével végzi el az adatkezelési műveleteket. Kiszervezett feladatok, illetve egyéb együttműködés esetén Adatkezelő adatot továbbít Partnerek (önálló adatkezelők vagy adatfeldolgozók) részére.

Adatkezelő biztosítja, hogy az adattovábbítás során is megvalósuljanak a jogszabályi feltételei az adatkezelésnek (cél, jogalap), illetve az adattovábbítás ne járjon az Ön jogainak sérelmével.

|  |  |  |  |  |
| --- | --- | --- | --- | --- |
|  | Adatkezelési tevékenység | Név | Elérhetőség | Kezelt adatok köre |
|  | Informatikai szolgáltatás, tárhely szolgáltatás | PC Zone\* | 8200 Veszprém, Cholnoky u. 34. | elektronikusan tárolt adatokhoz való hozzáférés karbantartás folyamán, adattárolás online adatok tekintetében |
|  | Webshop üzemeltetése | Inweb Informatika\* | 8200 Veszprém, Almádi út 3. fszt. 3. | webshopon tárolt adatok, megrendelésekhez kapcsolódó személyes adatok |
|  | Jegy- és bérletárusítás | Jegymester Kft. | 1065 Budapest, Bajcsy-Zsilinszky út 31. | szolgáltatónál bérletet vásárlók neve és e-mail címe |
|  | Jogi szolgáltatás | Dr. Óvári Győző | 1123 Budapest, Kékgolyó u. 6. | jogi képviselet során átadott adatok |
|  | Vagyonvédelmi tevékenység | Target Zrt.\* | Budapest, Csikóvár u. 9. | biztonsági rendszer működése során átadott adatok |
|  | Sportorvosi és üzemorvosi szolgáltatás | Dr. Sydó Tibor | 8200 Veszprém, Kiskőrösi u. 72. | sportolók egészségügyi adatai |
|  | Könyvvizsgáló | Szentágotainé Angeli Ágnes | 8000 Székesfehérvár, Lehel u. 5. | könyvelési adatok  |

\*Adatfeldolgozó

# AZ ADATKEZELÉS JOGSZERŰSÉGE

Sportolóinkkal, kollégáinkkal, partnereinkkel való kapcsolatunk során akadémiánk folyamatosan végez adatkezelést a mindenkor hatályos jogszabályi rendelkezéseknek megfelelően.

## **Az adatkezelés jogalapja**

A Rendelet 6. cikke alapján az adatkezelés akkor minősül jogszerűnek, ha annak alapja a Rendeletben taxatív felsorolt valamely jogalap. Jogszerűnek minősül az adatkezelés, amennyiben a következő esetek valamelyike fennáll:

* + - * az Érintett – előzetes tájékoztatás alapján – hozzájárulását adta személyes adatainak kezeléséhez [Rendelet 6. cikk (1) bekezdés a) pont)]
			* az adatkezelés egy olyan szerződés előkészítéséhez vagy teljesítéséhez szükséges, melyben az Érintett az egyik fél [Rendelet 6. cikk (1) bekezdés b) pont)]
			* az adatkezelést jogszabály teszi kötelezővé Adatkezelő számára [Rendelet 6. cikk (1) bekezdés c) pont)]
			* az adatkezelés az Érintett, vagy másik személy létfontosságú érdekeinek védelme érdekében szükséges [Rendelet 6. cikk (1) bekezdés d) pont)]
			* az adatkezelés közérdekű, vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges [Rendelet 6. cikk (1) bekezdés e) pont)]
			* az adatkezelés az Adatkezelő, vagy harmadik fél jogos érdekének védelme vagy érvényesítése érdekében szükséges [Rendelet 6. cikk (1) bekezdés f) pont)]

## **Az érintett tájékoztatására vonatkozó szabályok**

Az Adatkezelő akkor jár el jogszerűen, ha az adatkezelés részleteiről tájékoztatást ad az érintett számára. A tájékoztatás kötelező elemeit a Rendelet 13-14. cikke határozza meg. Erre tekintettel Adatkezelő a konkrét adatkezelési tevékenységek vonatkozásában a következő tartalommal ad tájékoztatást érintettek részére:

* az Adatkezelőnek és képviselőjének a kiléte és elérhetőségei;
* a személyes adatok tervezett kezelésének célja;
* az adatkezelés jogalapja;
* a 6. cikk (1) bekezdésének f) pontján alapuló adatkezelés esetén, az adatkezelő vagy harmadik fél jogos érdekei;
* a személyes adatok címzettjei, illetve a címzettek kategóriái, ha van ilyen;
* adott esetben annak ténye, hogy az adatkezelő harmadik országba vagy nemzetközi szervezet részére kívánja továbbítani a személyes adatokat;
* a személyes adatok tárolásának időtartamáról, vagy ha ez nem lehetséges, ezen időtartam meghatározásának szempontjairól;
* az érintett azon jogáról, hogy kérelmezheti az adatkezelőtől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint az érintett adathordozhatósághoz való jogáról;
* a 6. cikk (1) bekezdésének a) pontján vagy a 9. cikk (2) bekezdésének a) pontján alapuló adatkezelés esetén a hozzájárulás bármely időpontban történő visszavonásához való jog, amely nem érinti a visszavonás előtt a hozzájárulás alapján végrehajtott adatkezelés jogszerűségét;
* a felügyeleti hatósághoz címzett panasz benyújtásának jogáról;
* arról, hogy a személyes adat szolgáltatása jogszabályon vagy szerződéses kötelezettségen alapul vagy szerződés kötésének előfeltétele-e, valamint hogy az érintett köteles-e a személyes adatokat megadni, továbbá hogy milyen lehetséges következményeikkel járhat az adatszolgáltatás elmaradása;
* Ha az adatkezelő a személyes adatokon a gyűjtésük céljától eltérő célból további adatkezelést kíván végezni, a további adatkezelést megelőzően tájékoztatnia kell az érintettet erről az eltérő célról és minden releváns kiegészítő információról

A tájékoztatási kötelezettség alól Adatkezelő mentesül, ha és amilyen mértékben az érintett már rendelkezik az információkkal.

Adatkezelővel munkaviszonyban vagy egyéb, foglalkoztatásra irányuló jogviszonyban álló érintettek esetén a tájékoztatási kötelezettség kiterjed továbbá az érintett adatainak munkaviszonnyal kapcsolatos kezelésére a következők szerint: a személyiségi jog korlátozásának módjáról, feltételeiről és várható tartamáról a munkavállalót előzetesen tájékoztatni kell; a munkáltató köteles a munkavállalót tájékoztatni személyes adatainak kezeléséről; a munkáltató előzetesen tájékoztatja a munkavállalót azoknak a technikai eszközöknek az alkalmazásáról, amelyek a munkavállaló ellenőrzésére szolgálnak. [Mt. 9. § (2) bek, 10. § (2) bek, 11.§]

## **Az egyes jogalapokra vonatkozó különleges szabályok**

### **Hozzájárulás**

Adatkezelő az Érintett hozzájárulása alapján kezel bizonyos adatokat. Az adatkezelés jogalapja a Rendelet 6. cikk (1) bekezdés a) pontja.

Adatkezelő hozzájárulás előtt – részben jelen tájékoztató vonatkozó részének megismertetésével – Érintettet tájékoztatja

* a hozzájárulás tartalmáról,
* arról, hogy pontosan mely adatainak, és
* milyen módon való kezeléséhez járul hozzá,
* az Érintett jogairól, és
* a hozzájárulás visszavonásának lehetőségéről és módjáról; valamint
* közvetlen üzletszerzés érdekében adott hozzájárulás esetén a tiltakozáshoz való jogról.

Érintettnek a hozzájárulást ezen tájékoztatás alapján egyértelműen, önkéntesen és dokumentálhatóan kell megadnia. Kétség esetén Adatkezelő köteles a hozzájárulás tényét és jogszerűségét igazolni.

A hozzájárulást az Érintett megadhatja – többek között – a következő módon:

* weblapon megjelenő jelölőnégyzet bejelölése
* olyan nyilatkozat vagy cselekedet, mely egyértelműen jelzi az Érintett hozzájárulását
* hozzájárulási nyilatkozat aláírása

Amennyiben Érintett azonos alkalommal több ügyre vonatkozóan ad hozzájárulást, úgy az adatkezelési hozzájárulásnak elkülönültnek, jól körül írhatónak kell lennie.

Az önkéntes hozzájárulás nem tekinthető megadottnak hallgatólagosan, vagy ráutaló magatartással. Ezzel összhangban Adatkezelő tájékoztatja a weblapjára érkezőket az Adatkezelő tevékenységéről, illetve jelen tájékoztató tartalmáról. Érintett az adatkezelési eljárás elfogadásával járul hozzá, hogy Adatkezelő weblapja bizonyos adatait kezelje.

Adatkezelő szolgáltatásainak igénybevétele nem jelent automatikus hozzájárulást az adatkezeléshez.

Adatkezelő tájékoztatja Érintetteket, hogy bármely, önkéntes hozzájárulásuk alapján kezelt adataikról tájékoztatást kaphatnak Adatkezelőtől a meghatározott címen, illetve bármely önkéntes hozzájárulásukból fakadó jogukat ilyen módon gyakorolhatják.

Az Érintett által az Adatkezelővel közvetlen felhívás nélkül, önkéntesen közölt adat esetében – amennyiben nem áll fenn az adatkezelés más jogalapja – az önkéntes hozzájárulás megadottnak tekintendő az Érintett aktív magatartására tekintettel. Adatkezelő ilyen esetben haladéktalanul tájékoztatja Érintettet az adatkezelésre vonatkozó szabályokról, és a hozzájárulás visszavonásának lehetőségéről és módjáról. A tájékoztatás elsősorban a weboldalon elhelyezett adatvédelmi tájékoztató formájában valósul meg.

Az önkéntes hozzájáruláson alapuló adatkezelés időtartama legfeljebb az adatkezelési cél megvalósulásáig, illetve a hozzájárulás visszavonásáig terjedhet. Adatkezelő tájékoztatja Érintetteket, hogy a hozzájárulás visszavonása nem érinti a visszavonás előtti adatkezelés jogszerűségét.

A 16. életévét be nem töltött gyermek esetén, a gyermekek személyes adatainak hozzájárulással való kezelése csak akkor és olyan mértékben jogszerű, ha a hozzájárulást a gyermek feletti szülői felügyeletet gyakorló adta meg, illetve engedélyezte. Adatkezelő lehetősége szerint ellenőrzi, hogy az engedély megadása valóban a szülői felügyeleti jog gyakorlójától származik. [Rendelet 8. cikk]

### **Szerződés teljesítése**

Az Adatkezelő egyes szolgáltatásait szerződéses megállapodás keretében nyújtja sportolói vagy partnerei részére, az edzőket és sportszakembereket szerződéssel foglalkoztatja. A szerződés teljesítéséhez szükséges adatokat – céljuk pontos meghatározásával – Adatkezelő a Rendelet 6. cikk (1) bekezdés b) pontja alapján kezeli.

A szerződés előkészítéséhez Adatkezelő szükségszerűen kezel adatokat. A szerződés előkészítése körében kezelt adatokat Adatkezelő haladéktalanul törli, amennyiben a szerződés Érintett és Adatkezelő között nem jön létre.

A szerződés előkészítése és teljesítése érdekében kezelt adatokat Adatkezelő az adattakarékosság alapján kizárólag a szükséges időtartamban kezeli.

### **Jogi kötelezettség**

Adatkezelő jogszabály alapján köteles adatok kezelésére, mely esetben az adatkezelés jogalapja a Rendelet 6. cikk (1) bekezdés c) pontja.

Az adatkezelés ezen jogalapja akkor tekinthető szabályosnak, ha Adatkezelő pontosan meghatározza, hogy mely adatokat mely jogszabályi kötelezés alapján kezel. Adatkezelő jelen tájékoztatóban tájékoztatja Érintetteket az általa jogszabály alapján kötelezően kezelendő adatok köréről, és az adatkezelés alapjául szolgáló jogszabályról.

Adatkezelő az adatkezelési nyilvántartásban adatkategóriák szerint, illetve a konkrét adatkezelési műveleteknél is feltünteti, hogy a jogszabályi kötelezettség alapján kezelt adatok kezelését mely jogszabály írja elő.

### **Létfontosságú érdek védelme**

Az adatkezelés az érintett vagy egy másik természetes személy létfontosságú érdekeinek védelme miatt szükséges. [Rendelet 6. cikk (1) bek d) pont]. Az adatkezelést jogszerűnek kell tekinteni akkor, ha az érintett vagy más természetes személy közérdekű érdekeinek védelmében történik. Más természetes személy létfontosságú érdekére hivatkozni egyéb jogalap hiányában lehetséges. Fontos közérdekből és létfontosságú érdekből történhet adatkezelés például humanitárius okból, járványok és terjedéseik nyomon követéséhez, vagy humanitárius vészhelyzetben természeti vagy ember által okozott katasztrófák esetében.

### **Jogos érdek**

Adatkezelő jogosult bizonyos személyes adatok kezelésére jogos érdekének érvényesítése céljából, amennyiben ezen érdekekkel szemben nem élvez elsőbbséget az Érintett olyan érdeke, vagy alapvető joga, illetve szabadsága, amelyek a személyes adatok védelmét teszik szükségessé.

Az adatkezelés jogalapja a Rendelet 6. cikk (1) bekezdés f) pontja.

Adatkezelő érdekmérlegelési tesztet alkalmaz minden olyan esetkörre, melyben a személyes adatok kezelése jogos érdek érvényesítése érdekében szükséges. Az érdekmérlegelési tesztek részletesen dokumentálják Adatkezelő fennálló jogos érdekét, illetve az Érintett azon jogát, melyek az adatkezelés során korlátozásra kerülnek, valamint azt, hogy a korlátozás megfelel-e az arányosság követelményének. Adatkezelő – az átláthatóság és elszámoltathatóság alapelveit figyelembe véve – készíti el ezen dokumentációt.

# ADATVÉDELMI INCIDENS

Adatvédelmi incidens esetén Adatkezelő az Adatkezelési Szabályban foglalt eljárásrendet követi.

Adatkezelőnél a kijelölt adatvédelmi referens Schöffer Alíz aki köteles az adatvédelmi incidens kezelése során eljárni.

Az adatvédelmi incidenst annak észlelője köteles haladéktalanul jelenteni adatvédelmi referens részére. Amennyiben az adatvédelmi incidenst Adatfeldolgozó észlelte, haladéktalanul bejelenti Adatkezelőnek.

Adatvédelmi incidens észlelése esetén Adatkezelő a következő lépéseket teszi meg:

1. Az adatvédelmi incidens körülményeinek rögzítése, adatlap felvétele (tények, hatásai, következményeket enyhítő intézkedések)
2. Az incidens felmérése, és annak eldöntése, hogy az adatvédelmi incidens milyen adatvédelmi kockázatot jelent a kezelt adatokra vonatkozóan
3. Az incidens haladéktalan – legkésőbb 72 órán belüli – bejelentése a hatóság felé, kivéve, ha a felmérés alapján nem jár kockázattal természetes személyek jogaira és szabadságaira
4. Ha az incidens vélhetőn magas kockázattal jár a természetes személyek jogaira és szabadságára, úgy az Érintetteket Adatkezelő haladéktalanul értesítése
5. A kockázatok csökkentését célzó intézkedések megtétele
6. Az adatvédelmi incidens kiértékelése, a további incidensek elkerülése céljából intézkedések megtétele

Adatkezelő nyilvántartást vezet az adatkezelési incidensekről, mely a tartalmazza az eset összes lényeges körülményét.

# JOGORVOSLATI TÁJÉKOZATATÁS

Ön kéréseivel, kérdéseivel, panaszaival, Adatkezelő magatartására vonatkozó észrevételével fordulhat közvetlenül Adatkezelő képviselőjéhez az alábbi elérhetőségeken:

* Név: Veszprém Handball Zrt.
* Székhely: 8200 Veszprém, Külső-Kádártai út 5
* Cégjegyzékszám: 19-10-500280
* Adószám: 24118716-2-19
* Weblap: http://handballveszprem.hu/
* Kapcsolattartás: Schöffer Alíz adatvédelmi referens
* Telefon: +36 30 497 2721
* E-mail: adatvedelem@veszpremhandball.hu

Ön az információs önrendelkezési jogának megsértése esetén a Polgári Törvénykönyv rendelkezései szerint – a választása szerint – a lakóhelye vagy tartózkodási helye szerinti törvényszék előtt is eljárást indíthat. Az Adatkezelő székhelye szerint illetékes törvényszék:

* Név: Veszprémi Törvényszék
* Cím: 8200 Veszprém, Vár utca 19.
* Telefon: +36 88 577 500

Ön az adatkezeléssel kapcsolatos jogsérelmének kivizsgálása érdekében panasszal fordulhat a Nemzeti Adatvédelmi és Információszabadság Hatósághoz:

* Név: Nemzeti Adatvédelmi és Információszabadság Hatóság
* Cím: 1055 Budapest, Falk Miksa utca 9-11.
* Telefon: +36 (1) 391-1400
* Fax: +36 (1) 391-1410
* E-mail: ugyfelszolgalat@naih.hu

# ZÁRÓ RENDELKEZÉSEK

Jelen tájékoztatóban foglaltak a mai naptól visszavonásig érvényesek. Bármely további kérdés esetén az Adatkezelő munkatársai állnak rendelkezésre bármely elérhetőségen.

Veszprém, 2020. október 12.

Sevinger Zsolt László

cégvezető